|  |  |  |
| --- | --- | --- |
| **Møtereferat** **Skogen vel** | Dato | 16.09.24 |
| Til stede: | Grend 2: Harald ØstlundGrend 3: Johan RahmGrend 4: Thomas Hafsengen Grend 5: Jan Høyem Grend 6: Simen NørstebøLeder: Bjørn Louis NygaardKasserer: Hilde SagnesSekretær: Malin Nymoen | Neste møte:  | 21.10.24 |
| Forfall: | Grend 1: Gard Stølen  | Referent: | Malin Nymoen |

## **Agenda**

Strømmmåling; status

Oppdatert informasjon om omregulert tomt ved grend 1 og Carport

Forberedelser til neste generalforsamling

## **Strømmåling; status:**

Strømmålingene som nå samles inn, vil fungere som en startmåling og utgjør grunnlaget for beregning av strømutgiftene som kommer etter avlesningen senest 31/12.

Det vil si at vi er i gang med den nye ordningen og ber dere merke dere **fristene for avlesning 31.juni og 31. desember.**

Avgjørelsen på å dele opp strømforbruket i to omganger er med tanke på de økonomiske omveltningene vi har hatt på samfunnsbasis og at det skal være enklere for beboerne å følge med. Ønsket er også at vi skal få dette systemet mer digitalisert og vi har allerede åpnet for at avlesning kan sendes over på epost til velet info@skogenvel.no. Viktig å fylle inn hvilken grend man bor i og at man tar et tydelig bilde av avlesningsslippen.

Vi jobber videre med løsninger som nok vil fremmes for avstemming på neste generalforsamling.

**Vi ber alle som har behov for dette, rydde i sin garasje slik at dere får lest av i tide. De som ikke leser av, vil bli fakturert kollektivt etter avlesning i desember.**

(Minner om at dette tiltaket ble stemt frem på generalforsamlingen i mars.)

## **Oppdatert informasjon på tomt ved grend 1 og carporttilbud**

Styret har i flere omganger vært i kontakt med kommunen i løpet av sommeren, i periodene det har latt seg gjøre. Da kartet over friarealene på Skogen vel har lik betegnelse, må vi skille ut den tomten vi ønsker å selge slik at dette blir tydelig både for kommune og potensiell kjøper.

Det jobbes på og styret har besluttet å begynne å hente inn ulike potensielle kjøpere på befaring. Planen er at garasjeprosjektet inngår i kjøpsavtalen, slik at styret har ett firma å forholde seg til, fra start til slutt.

Det er mottatt et tilbud på prosjektet garasjeanlegg, men vi vil nå ta kontakt med ytterligere tilbydere som også kjøper eiendom. Målet er å få hatt befaring og innhentet tilbud vi kan fremlegge på neste møte i oktober.

## **Forberedelser til neste Generalforsamling:**

Kunne du tenke deg et verv i styret eller lurer du på hva det innebærer? Styremedlemmene velges for ett (sekretær, leder, kasserer) eller to år (grenderepresentanter) av gangen.

Følgende verv er åpne for valg i 2025:

*Styreleder*

*Sekretær*

*Regnskap*

*Styremedlem for Pepperstad Net*

*G2 representant*

*G4 representant*

 *G6 representant*

I tillegg er vara til samtlige grender åpne for valg, da disse velges for ett år av gangen.

**§ 8 VALG**

Foreningen ledes av et styre på 9 (ni) medlemmer som velges på den ordinære generalforsamling.

Leder, kasser og sekretær velges ved særskilt valg og for en funksjonstid på 1 (ett) år. De øvrige 6 (seks) styremedlemmer velges for 2 (to) år av gangen og slik at 3 (tre) medlemmer trer ut hvert år.

Grendemøte i de enkelte grender avholdes i løpet av høsten – senest uke 40. Grendemøte innstiller da til en ny representant og vararepresentant for påfølgende år.

Agenda:
1. Ønsker om ting som skal utføres i grenden i løpet av neste år
2. Innstilling av ny Grenderepresentant/vara når valgperioden utløper
3. Eventuelt.

Dessuten velger generalforsamling hvert år:

* 6 (seks) varamedlemmer til styret.
* 2 (to) revisorer.
* Generalforsamlingen velger 1 (ett) styremedlem og 1 (ett) varamedlem til PSA`s styre for en funksjonstid på 2 (to) år. (GF 1989).